Kamu bisa jelasin ke aku soal 6 Méi dalam bahasa sunda?

6 Méi nyaéta poé ka-126 dina sataun (ka-127 dina taun kabisat) dina kalénder Gregorian, sésana 139 poé.

1527 – Pasukan Spanyol jeung Jérman ngajarah Roma; ceuk para ahli dianggap minangka ahir tina Rénaisans.

1529 – Patempuran Gogra: Raja Mogul, Babur, ngéléhkeun urang Afghan jeung Béngal.

1536 – Pangepungan Cuzco dimimitian, di mana Suku Inka nyoba pikeun ngarebut deui Kota Cuzco ti Spanyol.

1542 – Francis Xavier anjog ka Goa Heubeul, puseur India Portugis wanci harita.

1659 – Réstorasi Inggris: Hiji faksi Angkatan Perang Inggris nyingkirkeun Richard Cromwell minangka Lord Protector Pasamakmuran sarta nanjeurkeun deui Parlemén Rump.

1757 – Patempuran Praha: Tentara Prusia tempur ngalawan tentara Austria di Praha wanci Perang Tujuh Taun.

1757 – Ahir tina Perang Konbaung–Hanthawaddy, sarta ahir tina Perang Sodara Burma (1740–1757).

1837 – John Deere nyiptakeun waluku baja nu munggaran.

1863 – Perang Sipil Amérika: Patempuran Chancellorsville réngsé ku kasoranna Tentara Potomac ku Tentara Virginia Kalér.

1877 – Tua Suku Crazy Horse ti Suku Indian Lakota Oglala nyerah ka Pasukan AS di Nebraska.

1882 – Thomas Henry Burke jeung Lord Frederick Cavendish ditubles nepi kahanteuna ku juru paténi Fenia di Taman Phoenix, Dublin.

1882 – Kongrés AS ngaloloskeun Akta Éksklusi Cina.

1910 – George V jadi raja Karajaan Inggris ku maotna bapana, Edward VII.

1916 – Dua puluh hiji urang nasionalis Libanon diéksékusi di Alun-Alun Martyr, Béirut, ku Djemal Pasha.

1916 – Raja Viétnam, Duy Tan ditéwak nalika ngagero rakyatna pikeun ngabarontak ngalawan Perancis, manéhna tuluy dibuang ka Pulo Réuni.

1937 – Kapal Zéplin Jérman, Hindenburg, ngabeledug tur kaduruk di Lakehurst, New Jersey, nelasan 35 tina 97 panumpang sarta saurang jalma di darat.

1940 – John Steinbeck meunangkeun Hadiah Pulitzer pikeun novélna The Grapes of Wrath.

1942 – Perang Dunia II: Di Corregidor, pasukan Amérika nu pamungkas di Philipina nyerah ka Jepang.

1945 – Perang Dunia II: Serangan Praha, patempuran utama nu pamungkas di Garis Hareup Wétan dimimitian.

1949 – EDSAC, komputer nu nyimpen program digital éléktronik nu munggaran, ngamimitian operasina.

1960 – Leuwih ti 20 juta pamiarsa nongton upacara rarabi karajaan Putri Margaret ka Anthony Armstrong-Jones di Westminster Abbey.

1966 – Myra Hindley jeung Ian Brady divonis hukuman panjara saumur hirup alatan nelasan urang Moor di Inggris.

1976 – Lini 6,5 Mw Friuli narajang Italia kalér, ngakibatkeun antara 900-978 urang maraot sarta 1.700-2.400 urang taratu.

1983 – Buku Diari Hitlér kabolékérkeun minangka hoax sabada diuji ku para ahli.

1994 – Ratu Elizabeth II ti Karajaan Inggris jeung Présidén Perancis Francois Mitterand mingpin pangbukaan Torowongan Kanal.

1994 – Nelson Mandela jeung ANC, antukna dipastikeun meunang dina pamilu kahiji di Afrika Kidul sabada mangsa apartheid.

1996 – Raga manten diréktur CIA, William Colby katimu baraseuh di hiji sisi leuwi di kiduleun Maryland, dalapan poé sabada leungitna. Kamungkinan tilelep sabada keuna serangan jantung.

2001 – Wanci nganjang ka Suriah, Paus Yohanes Paulus II jadi paus nu munggaran asup ka masjid.

2004 – Sési panungtung serial komédi situasi TV "Friends" dina usum kasapuluhna di AS (52.5 pamiarsa).

2013 – Tilu wanoja nu diculik tur leungit salila leuwih ti sadékade, katimu harirup kénéh di Cleveland, Ohio, AS.

2013 – Lima welas jalma palastra sarta 50 tatu dina hiji beledugan bom dina pawéi pulitik di Pakistan.

2017 – Dalapan puluh opat siswa awéwé nu diculik ku Boko Haram dibébaskeun minangka panukeran tahanan Boko Haram di Nigéria.

2019 – Sultan Hassanal Bolkiah ti Brunéi ngabéwarakeun moratorium hukuman mati pikeun palaku séksual gay sabada meunang pamaido ti sakuliah dunya.